Quarcum deorsum
Quarcum deorsum,? vel quarcum d, omnium quarcorum est secundum a levissimo, quasi particula elementaris, et magna materiei pars. Quae particula, una cum quarco sursum, neutrona (unum quarcum sursum, duo quarca deorsum) et protona (duo quarca sursum, unum quarcum deorsum) nucleorum atomicorum constituit. Pars est primae materiei aetatis, atque onus electricum −1/3 e et massam nudam 4.7+0.5 −0.3 MeV/c2? habet. Quarcum deorsum, sicut omnia quarca, est fermion elementare cui est versus 1/2,? et quod omnes quattuor vires fundamentales patitur, quae sunt gravitatio, electromagnetismus, vires debiles, et vires fortes. Antiparticula quarci deorsum est antiquarcum deorsum, quod ab eo differt solum quod nonnullae ex eius proprietatibus, sicut onus electricum, magnitudinem aequam sed signum oppositum exhibent.